Turk aktyorlari Kivanch Tatlitug‘ va Beren Saat ishtirokidagi yangi film Amerikada suratga olinadi

Mashhur turk aktyori Kivanch Tatlitug‘ zamonaviy kino san’atining eng yorqin va iste’dodli ijodkorlaridan biri. Uning har bir roli juda yorqin va esda qolarli.

Ayni kunlarda aktyorni quvonchli voqea kutmoqda: 2022-yil aprel oyida u birinchi marta ota bo‘ladi, Kivanchning rafiqasi Bashak Dizer egizak farzand kutmoqda.
Shuningdek, aktyor Netflix uchun suratga olinadigan loyiha bo‘yicha shartnoma imzolagani ma’lum bo‘ldi, unda aktyorning partnyori mahoratli aktrisa Beren Saat bo‘ladi.
Shuni ta’kidlash kerakki, turklar uchun bu yangilik aqlbovar qilmaydigan voqea bo‘ldi: chunki 14 yil avval ko‘pchilik uchun turk seriallari tarixi Beren va Kivanch juftligi bilan boshlangan edi.
Ularning “Taqiqlangan sevgi” serialidagi tandemidan so‘ng butun dunyo turk seriallariga katta qiziqish bildirdi. Aktyorlar ishtirokidagi yangi loyiha Amerikadagi turk prodyuserlik kompaniyasi tomonidan suratga olinadi. Tasvirga olish guruhining xorijga jo‘nab ketishining aniq sanasi hozircha e’lon qilinmagan, taxminlarga ko‘ra, 2022-yilning may–iyun oylari oxirlariga to‘g‘ri keladi.